# Александър Буйнов

### от Уикипедия, свободната енциклопедия

Александър Буйнов български революционер
Роден: | 26 септември 1879 Шумен,България
Починал: | 27 септември 1924 Банско, България

Александър Иванов Ненов (Буйнов) е български революционер, войвода на Вътрешната македоно-одринска реолюционна организация.

## [редактиране] Биография

Александър Иванов Ненов е роден в гр. Шумен на 26 септември 1879 г. Учи в Шумен и завършва гимназия в София

През 1896 г. записва право в Софийския университет.

През 1897 става актьор в театър “Сълза и смях” в София. При едно от турнетата на театъра в Солун се запознава с дейци на ВМОРО и се включва в освободителното движение.

Заради буйния си характер е наричан “Буйното” и от там приема името Буйнов.

От 1903 г. активно участва в дейността на Организацията. След Илинденското въстание напуска театъра и се отдава изцяло на революционното движение. До 1905 г. е четник в Скопски революционен окръг, а след това – в Серски. Става един от приближените на Яне Сандански.

На третия редовен конгрес на Серски революционен окръг през 1907 г. е избран за член на Серски окръжен революционен комитет и за негов секретар.

След Mладотурския преврат от 1908 г. е един от основателите на Народната федеративна партия (българска секция) в Солун.

През 1912 г. Александър Буйнов е избран за депутат в Турския парламент.

През Балканската война (1912-1913) Александър Буйнов застава начело на чета и защитава българското население в Неврокопско от изстъпленията на турците и участва в освобождението на Пиринска Македония.

След Първата световна война е в групата на противниците на Тодор Александров и ген. Александър Протогеров, оглавявана от Гьорче Петров. Като отявлен санданист Буйнов се противопоставя на наложилия се нов водач на ВМРО Тодор Александров.

През април 1923 г. е избран за депутат в Българското народно събрание.

След преврата на 9 юни се установява в гр. Банско.

Въпреки противоречията между тях Тодор Александров благородно го оставя на мира. Буйнов обаче продължава да поддържа контакти с т.нар. федералисти, които вече открито са преминали на сръбска служба.

След убийството на Тодор Александров Иван Михайлов се разправя безапелативно с противниците на ВМРО. Александър Буйнов е убит по присъда на ВМРО на 27 септември 1924 г. в гр. Банско.

## [редактиране] Използвана литература

- Биографични данни от библиотека на ВМРО-София
- Биографични данни и фактология- "Алманах на българските национални движения след 1878г."

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%91%D1%83%D0%B9%D0%BD%D0%BE%D0%B2_e4de.html“.

Категории: ВМРО

##### Views

- Статия
- Беседа
- Текуща версия

##### Търсене